II Махмұт

II Махмұт (;  20 шілде 1785 — 1 шілде 1839) — Османлы мемлекетінің 30-шы сұлтаны, Ислам халифатының 95-ші халифі, ақын, сазгер.

Өмірбаяны
нобай|солға|250px|II Махмұт тұсындағы Османлы мемлекеті

II Махмұт 1785 жылы османлы елордасы Константинопольде османлы сұлтаны I Әбділхамит шаңырағында дүниеге келді.

II Махмұт Әлемдар Мұстафа пашаның төңкерісі нәтижесінде таққа отырды. Таққа отырған соң өзінің ізашары IV Мұстафаны дәне оның қолдаушыларын өлім жазасына кесті.

Османлы мемлекетінің саяси және әскери әлсіздігінен II Махмұт III Сәлімнің жаңартпалық саясатын жалғастыруға себеп болды. II Махмұт жаңартпаларының ең атақтысы және ең маңыздысы: 1826 жылы жаңа шеріктерді жою. Оның орнына сұлтан жаңа әскер жинады, және бұл әскерді ұйымдастыру үшін Мольтке бастаған көптеген әскери нұсқаушыларды шақырды.

 Махмұт 
хан 
Әбділхамит
ұлы 
мәңгілік 
жеңімпаз. 
Османлыша:     
-  محمود 
خان 
بن 
عبدالحميد 
مظفر 
دائماً

II Махмұт Османлы мемлекетінде зайырлы білімді таратуға (кітап басу ісін дағдыландыруға, әдебиет пен журналистиканы құруға); ішкі басқаруда дұрыс әкімшілікті енгізуге, сыбайлас жемқорлықты жоюға, намангерлерді орталық билікке бағынышты етуге тырысты. Оның қайраткерлігін дінбасылар да, шонжарлар да, халық та қолдаған жоқ. Наразы халық көптеген наразылық іс-шараларға шығып отырды. Жаңартпашы сұлтан нанымға, ырымға, салтқа, ғұрыпқа, тіпті ұлттық киімге қарсы шығуға тура келді.

Әлі өз әскери қабілеттігін жинай алмаған II Махмұттың жаңа әскері Грекия мен Ресейге қарсы соғыста пайдалы бола алмады.

Ажалы
1839 жылдың 1 шілдесінде II Махмұт туберкулез бен бауыр циррозынан қайтыс болды. Мәйіті өзіне арнап салынған II Махмұт мазарында жерленген.

Суреттері

Садрағзамдары
 № Есімі Қызмет атқарған мерзімі Уақыты 196 Әлемдар Мұстафа паша 28 шілде 1808 — 15 қараша 1808 4 ай 197 Шауышбасы Момыш паша 15 қараша 1808 — 1 қаңтар 1809 2 ай 198 Шархашы Әли паша 1 қаңтар 1809 — наурыз 1809 2 ай 199 Көр Жүсіп Зияуддин паша наурыз 1809 — 10 сәуір 1811 1 жыл 1 ай 200 Лаз Әзіз Ахмет паша 10 сәуір 1811 — 5 қыркүйек 1812 1 жыл 5 ай 201 Хүршіт Ахмет паша 5 қыркүйек 1812 — 30 наурыз 1815 2 жыл 6 ай 202 Мехмет Әмин Рауып паша 30 наурыз 1815 — 6 қаңтар 1818 2 жыл 10 ай 203 Бұрдырлы Дәруіш Мехмет паша 6 қаңтар 1818 — 5 қаңтар 1820 2 жыл 204 Испарталы Сейіт Әли паша 5 қаңтар 1820 — 21 сәуір 1821 1 жыл 3 ай 205 Бендерлі Әли паша 21 сәуір 1821 — 30 сәуір 1821 9 күн 206 Қажы Салих паша 30 сәуір 1821 — 11 қараша 1822 1 жыл 7 ай 207 Телі Әбдулла паша 11 қараша 1822 — 4 наурыз 1823 4 ай 208 Силахдар Әли паша 4 наурыз 1823 — желтоқсан 1823 10 ай 209 Мехмет Сейіт Әліп паша желтоқсан 1823 — 15 қыркүйек 1824 10 ай 210 Бендерлі Мехмет Сәлім Сырры паша 15 қыркүйек 1824 — 26 қазан 1828 4 жыл 1 ай 211 Топал Ізетті Мехмет паша 26 қазан 1828 — 28 қаңтар 1829 4 ай 212 Рәшіт Мехмет паша 28 қаңтар 1829 — 17 ақпан 1833 4 жыл 1 ай 213 Мехмет Әмин Рауып паша 17 ақпан 1833 — 1 шілде 1839 6 жыл 5 ай

Санат:1 шілдеде қайтыс болғандар
Санат:20 шілдеде туғандар
Санат:Стамбулда туғандар
Санат:Туберкулёзден қайтыс болғандар
Санат:Османлы империясының сұлтандары